  Анжелика Тихонова корреспондент 20-тӥ куартолэзе Можгаысь агропромышленной колледжын ӧнер устолыкъя «Лучший по профессии» огъяросси конкурслэн улосвыл люкетэз ортчоз. Та радэ устооссэ «Лучший ветеринарный фельдшер» номинациын шараялозы. Со сярысь элькун тӧролэн но кивалтэтлэн пресс-службазы ивортӥз. Вожвылъяськонэ куинь ар яке солэсь кема ужась 21 арысен пудо першалъёс пыриськыны быгатозы. Соослэн «Ветеринарный фельдшер» ӧнеръя шор ёзо дышетскемзы одно ик луыны кулэ Конкурс кык люкетэз ортчоз: теория но практика. Нырысетӥ люкетэз улсын ӧнерзыя тодон-валанзэс эскерон понна тестирование но учырам ужпумез сэрттон-пертчон луоз. Нош кыкетӥ люкетаз вожвылъяськисьёслэсь быгатонлыкъёссэс, квалификацизэс, технологиез, ужез утёнъя эсэпъёсты но куронъёсты чакламзэс, ужан тӥрлыкен вырыны быгатэмзэс но мукетсэ чаклалозы. Вожвылъяськонлы йылпумъянъёсъя одӥг вормисез но кык призёръёсты шараялозы. Вормись Удмуртилэсь данзэ 2021-тӥ арын куарусёнэ Самара улосвылын ортчоно огъяросси ӵошатсконъёсын утёз Федерал люкетын куинь вормисьёсты 300, 200 но 100 сюрс манетъем коньдон кузьымъёсын пусъёзы. Тодэ вайытом, оштолэзе нырысьсэ Удмуртиын устозэ зоотехникез-селекционерез бырйизы. Тегъёс: Можга Удмуртия гуртвозёс вожвылъяськон ветеринария  